ΚΑΝΟΝΙΣΜΟΣ (ΕΚ) αριθ. 2236/97 ΤΗΣ ΕΠΙΤΡΟΠΗΣ της 10ης Νοεμβρίου 1997 για την τροποποίηση των κανονισμών (ΕΟΚ) αριθ. 417/85 και (ΕΟΚ) αριθ. 418/85 σχετικά με την εφαρμογή του άρθρου 85 παράγραφος 3 της συνθήκης σε κατηγορίες συμφωνιών εξειδίκευσης και σε κατηγορίες συμφωνιών έρευνας και ανάπτυξης, αντιστοίχως (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2821/71 του Συμβουλίου, της 20ής Δεκεμβρίου 1971, περί εφαρμογής του άρθρου 85 παράγραφος 3 της συνθήκης σε κατηγορίες συμφωνιών, αποφάσεων και εναρμονισμένων πρακτικών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 1,

Μετά τη δημοσίευση του σχεδίου κανονισμού (2),

Μετά από διαβούλευση με τη συμβουλευτική επιτροπή συμπράξεων και δεσποζουσών θέσεων,

Εκτιμώντας:

ότιη ισχύς των κανονισμών της Επιτροπής (ΕΟΚ) αριθ. 417/85 (3) και (ΕΟΚ) αριθ. 418/85 (4), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, σχετικά με την εφαρμογή του άρθρου 85 παράγραφος 3 της συνθήκης σε κατηγορίες συμφωνιών εξειδίκευσης και σε κατηγορίες συμφωνιών έρευνας και ανάπτυξης, αντιστοίχως, προβλέπει να λήξει στις 31 Δεκεμβρίου 1997 7

ότι η Επιτροπή εγκαινίασε προσφάτως έρευνα με σκοπό τον εντοπισμό των προβλημάτων που ανέκυψαν εξαιτίας της εφαρμογής των προαναφερθέντων κανονισμών εκ μέρους των ενδιαφερομένων επιχειρήσεων 7 ότι είναι σκόπιμο να εξετασθεί, υπό αυτό το πρίσμα, το σύνολο των νομικών, οικονομικών και πολιτικών παραμέτρων που καθορίζουν τη συνεργασία μεταξύ επιχειρήσεων οι οποίες αναπτύσσουν δραστηριότητα στην ίδια αγορά 7

ότι ενδείκνυται να παραχωρηθεί ικανό χρονικό διάστημα για την ολοκλήρωση της διεξαγόμενης έρευνας, για την αξιολόγηση των πορισμάτων της καθώς και για την εξαγωγή συμπερασμάτων αναφορικά με τη μελλοντική θέσπιση κανονιστικών ρυθμίσεων στο συγκεκριμένο τομέα 7

ότι οι σχετικές εργασίες δεν είναι δυνατό να ολοκληρωθούν εγκαίρως, ώστε να καταστεί δυνατή η θέσπιση και δημοσίευση νέων κανονιστικών ρυθμίσεων πριν από τις 31 Δεκεμβρίου 1997 7

ότι, για να κατοχυρωθεί η ασφάλεια δικαίου υπό την οποία λειτουργούν οι επιχειρήσεις, είναι σκόπιμο να τροποποιηθούν οι κανονισμοί (ΕΟΚ) αριθ. 417/85 και (ΕΟΚ) αριθ. 418/85 και να παραταθεί η ισχύς τους έως τις 31 Δεκεμβρίου 2000,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 10 του κανονισμού (ΕΟΚ) αριθ. 417/85, η ημερομηνία «31 Δεκεμβρίου 1997» αντικαθίσταται από την ημερομηνία «31 Δεκεμβρίου 2000».

Άρθρο 2

Στο άρθρο 13 του κανονισμού (ΕΟΚ) αριθ. 418/85, η ημερομηνία «31 Δεκεμβρίου 1997» αντικαθίσταται από την ημερομηνία «31 Δεκεμβρίου 2000».

Άρθρο 3

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Νοεμβρίου 1997.

Για την Επιτροπή

Karel VAN MIERT

Μέλος της Επιτροπής

(1) ΕΕ L 285 της 29. 12. 1971, σ. 46.

(2) ΕΕ C 190 της 21. 6. 1997, σ. 3.

(3) ΕΕ L 53 της 22. 2. 1985, σ. 1.

(4) ΕΕ L 53 της 22. 2. 1985, σ. 5.